**Kada „teisingai“, kada „taisyklingai“?**

Prieveiksmis teisingai siejamas su daiktavardžiu tiesa, o būdui, susijusiam su tam tikromis taisyklėmis, įvardyti vartotinas prieveiksmis **taisyklingai**. Dietologai pataria maitintis pagal tam tikras taisykles, taigi reikia **maitintis taisyklingai** (ne teisingai). Yra daug skirtingų nuomonių, kaip **taisyklingai** valyti veido odą.